AksaraLLM/aksara-bahasa-daerah-v1 huggingface dataset:
Tatarucingan dina basa Indonesia dipikawanoh ku istilah teka-teki. Kecap tatarucingan téh asal kecapna tina tarucing atawa turucing. Asal kecap turucing nyaéta turut cing. Tarucing atawa turucing nyaéta runtuyan omongan anu kudu ditéangan hartina. Tarucing kaasup palajaran ngolah basa. Tina kecap turucing muncul kecap tatarucingan (tina tarucing jadi tatarucingan) anu hartina kaulinan ngaluarkeun rupa-rupa tarucing. 
Dina sastra Sunda salian ti tatarucingan, aya ogé teka-teki nu disebut wawangsalan.

Prakték tatarucingan
Dina praktékna, tatarucingan dilakukeun ku dua urang atawa leuwih; aya nu nanya jeung aya nu ngajawab.

Conto tatarucingan
Tarucing: Budak leutik ngambay peujit.
Harti atawa eusina: Jarum (anu ngambay benangna).

Tarucing: Hayam rintit nonggéng ka langit.
Harti atawa eusina: Ganas

Tarucing: Naha lauk tara saré?
Jawaban: Sabab kasurna baseuh.

Referensi

Tradisi
Kaulinan
Adat nyaéta aturan anu ilahar dituturkeun atawa dipigawé ti jaman baheula. Kecap adat ieu diturunkeun tina basa Arab عادات, nu jamak tina عادة (Adah), nu hartina "jalan", "adat". Di Indonésia, kecap "pribumi" karék dimangpaatkeun dina ahir abad ka-19. Saméméhna ngeunaan kecap adat téh ukur dipikawanoh ku masarakat Malayu sanggeus pasamoan jeung budaya agama Islam dina ahir abad ka-16. Ieu hal téh bisa dibaca dina "Hukum Propinsi Melayu". Aturan adat nyaéta aturan anu dibentuk ku konsensus hiji masarakat adat. Unggal masarakat boga aturan jeung tata cara anu béda ti kelompok masarakat séjénna. Kritéria paling nangtukeun pikeun konsépsi tradisi téh nyaéta boga tradisi nu dijieun tina tindakan jeung paripolah jalma ngaliwatan pikiran jeung imajinasi maranéhanana anu dibikeun ti hiji generasi ka generasi saterusna. Adat ngandung opat unsur ajén budaya, norma sistem, sistem hukum jeung aturan nu tangtu.

Ajén budaya anu gagasan ngeunaan hal anu dianggap boga ajén pangpunjulna ku masarakat. Pikeun conto: bareng jeung silih, rasa hormat keur kolot, gawé jeung sajabana. Tanda opat unsur anu patali jeung méré gagasan. Adat geus langgeng sarta mibanda kakuatan ngariung leuwih gedé ngalawan anggota masarakat, ku kituna anggota masarakat anu ngalanggar éta bakal narima hukuman kasar. Sangsi bisa dibikeun sangsi formal jeung informal. Sangsi formal salawasna ngalibetkeun pajabat aparat hukum saperti pamingpin tradisional, inohong masarakat, pulisi, jeung sajabana.

Adat
Jarum nyaéta parabot lembut (leutik pisan) tina beusi pikeun kupat-kaput. Wangunna panjang-leutik, tungtungna méncos. Panjangna kurang leuwih opat sénti (4 cm).

Rupa-rupa Jarum
Jarum téh aya rupa-rupa, di antarana nyaéta:
jarum kaput
jarum mesin jait jeung jarum obras
jarum pentul
jarum suntik
jarum akupuntur

Jarum Kaput
Jarum kaput miboga liang dina tungtung anu mintulna.

Jarum Mesin Jait
Najan sarua fungsina keur ngaput, jarum mesin jait mah liang keur ngasupkeun benangna aya deukeut méméncosna. Sedengkeun bagian tuntung mintulna leuwih gedé ti batan bagian méméncosna. Bagian anu mintul bakal dipasangkeun kana bagian mesin jait anu disebut sapatu.

Jarum Pentul
Jarum pentul ukuranna méh ampir sarua jeung jarum kaput.Bédana jarum pentul jeung jarum kaput nyaéta jarum pentul mah euweuh liangan. Wangun jarum pentul nyaéta salah sahiji tungtungna méncos siga ilaharna jarum, sedengkeun bagian tungtung séjénna dipasangan bebendul, umumna tina bahan plastik.

Jarum Suntik
Jarum suntik dipaké dina kapereluan médis. Fungsi jarum suntik téh di antarana pikeun ngasupkeun zat kana awak atau keur nyedot cairan tina awak.

Jarum Akupuntur 
Akupuntur mangrupikeun terapi di mana jarum ipis dilebetkeun kana kulit dina titik-titik khusus dina awak anu dianggo pikeun ngubaran nyeri sareng ningkatkeun kasihatan umum. Akupuntur mangrupikeun téknik pangobatan Wétan anu parantos dikenal ku dunya médis.

Galeri

Referensi

Parabot
Amérika, atawa Buana Amérika, ogé dipikawanoh minangka Lebahan Kulon

 jeung Dunya Anyar, nyaéta gabungan daratan buana Amérika Kalér jeung buana Amérika Kidul. Amérika mangrupa buana kadua panggedéna nu aya di marcapada. Sacara astronomis, buana ieu perenahna di antara ± 80 ° N - 56 ° S jeung ± 170 ° W - 36 ° W. Bentuk wilayahna anu manjang ieu saolah-olah nyambungkeun wewengkon Kutub Kalér jeung Kutub Kidul. Lega wilayah daratna nepika ± 41.825.581 km², atawa kurang leuwih 28,1% lega wilayah sakabéh dunya jeung wates-wates di handap ieu:
Beulah Kalér wawatesan jeung Laut Arktik jeung wewengkon Kutub Utara.
Beulah wétan diwatesan ku Samudra Atlantik.
Kulon jeung kidul diwatesan ku Samudra Pasifik.

Kaayaan fisik
Sacara géografis, Benua Amérika bisa dibagi jadi tilu wilayah, nyaéta Amérika Kalér, Amérika Tengah, jeung Amérika Kidul. Wewengkon katilu mibanda karakteristik anu béda ti saban séjénna.
Iklim:
Wilayah Benua Amérika anu anu boga sifat meridian matak ngajadikeun buana ieu mibanda sagala rupa iklim panonpoé di handap ieu:
Iklim tropis: aya di Amérika Kidul, husus di wewengkon lembah Amazon (Brazil).
Iklim subtropis: aya di Amérika Sarikat (Amérika Kalér) jeung di wewengkon Argentina (Amérika Kidul).
Iklim tiis: aya di Sumatera, nyaéta di Alaska (USA) jeung Kanada kalér.

Sajarah 
Sajarah
Benua Amérika munggaran kapanggih ku penjelajah Éropa ngaranna Christopher Columbus dina taun 1492 nu badarat di pulo San Salvador bagian tina kapuloan Bahamas. Penjelajah séjén anu miluan ngapopulerkeun benua anyar ka buana Éropa nyaéta Amerigo Vespuci nu mangrupa priyayi ti Italia. Pikeun ngenang Amerigo jasa Vespuci mangka ngarana diabadikeun minangka ngaran buana anyar Amérika.

Rujukan

 
Buana
Lev Nikolayev Tolstoy atawa sok dilandi Léo Tolstoy () nyaéta panulis novél jeung carpon asal Rusia. Anjeunna ogé pernah sababaraha kali nulis dina wangun drama eung éséy. Sababaraha karyana anu kasohor di antarana War and Peace jeung  Anna Karenina. Tolstoy kasohor ku karibadianana anu kompléks jeung paradoksial. Tolstoy ogé kasohor ku moralitasna anu ékstrim sarta sawangan ascetic.

Tolstoy kungsi nyarita yén Shakespeare téh kaasup pangarang anu karyana goréng. Ieu pamadegan jadi hiji kontrovérsi di jamanna. Dina éséyna dijelaskeun yén Shakespéare teu kaasup seniman. Tolstoy nganggap karya-karya Shakespéare teu bisa ngulinkeun émosi saperti anu dipiharep. Padahal karya-karya séjénna loba anu bisa nyumponan kritériana. Tolstoy maot dina yuswa 82 taun lantaran panyakit pneumonia. Anjeunna maot di stasion Astapovo.

Référénsi

Biografi
Sastrawan Rusia
Kode internasionalisasi nagara domain undak luhur  téh domain undak luhur (basa Inggris: TLD) dina Sistem Ngaran Domain (basa Inggris: DNS) Internét.  IDN ccTLD mah ngaran domainna dikodekeun husus, anu dina mintonkeunna téh pikeun aplikasi pamaké ahir, sakumaha browserna, dipintonkeun dina basa jeung aksara atawa abjad lokal, sakumaha Abjad Arab, atawa Aksara non-alfabétikal, contona Aksara Tionghoa. IDN ccTLDs téh aplikasi tina sistem ngaran internasionalisasi domain dilarapkeun kana domain undak luhur Internét tumali jeung nagara-nagara, atawa wewengkon géografis husus.

Sistem ngaran domain
Domain undak luhur
Kode-kode nagara
Klasifikasi biologi mangrupa salah sahiji tarékah sakumpulan élmuwan dina milah-milah organisme hirup, ieu organisme digolongkeun dumasar kana sawatara kamiripan. Ngajujutna ditangtukeun tina sipat pisik  éta organisme. Klasifikasi biologi modérn mah geus maké rupa-rupa cara pikeun misah-misahkeun ieu organisme hirup kaasup di jerona analisis génétik.

Aya yutaan spésiés di marcapada. Spésiés anu mibanda loba kamiripan utamana dina fitur atawa sipat utamana. Bisa diasupkeun ka jéro golonganana, najan spésies éta béda salah sahiji jeung anu lianna, tah ieu pisan anu katélah klasifikasi téh.

Sistem binomial
Sistem binomial kacida pentingna pikeun para élmuwan mah ku lantaran  bisa saklék pisan  maluruh spésiés individu . Contona, robin Eropa Erithacus rubecula. Hal ieu jauh leuwih leutik  ti batan  robin Amérika, Turdus migratorius, anu kaasup genus anu béda.
Sistem binomial spésiés méré ngaran ngagunakeun basa Latin. Ungal ngaran miboga dua bagéan, genus katut spésiés.Umpamana, manusa asup ka jero  genus Homo, ogé  spésiés urang nyaéta  Homo - anu satuluyna ngaran ilmiah kasébutna  Homo sapiens.
Numutkeun kana cara ngagolongkeun atawa sistem klasifikasi  Golongan mahluk hirup anu kahiji dumasar kana sel organisme anu engkena baris digolongkeun deui kana salah sahiji tina lima karajaan. Lima karajaan anu dimaksud nyaéta:  
 Hewan atawa sasatoan,  sakabéh sato multisel
 Pepelakan (Sakabéh pepelakan hejo)
 Jamur, atawa supa , ragi
 Prokariota, bakteri, ganggang biru-hejo
 Protoctists, Amoeba, Chlorella katut Plasmodium

Bagéan satuluyna
Mahluk anu hirup ieu satuluyna dipisahkeun  deui dumasar kana :
 Phylum / divisi
 Class / kelas
 Order/pesanan
 Family/ kulawarga
 Genus/marga
 Species/ jenis

Sistem klasifikasi anu séjén
Cladistics nyaéta cara séjén pikeun maluruh organisme. ku jalan ngagunakeun bukti-bukti  DNA atawa RNA, lain waé sipat pisikna . Tapi leuwih jero kana hubungan evolusi antara spésiés anu béda.

Tutumbu kaluar
 Biologi clasification
 Sistem Clasification
Physical Geography

Rujukan

Biologi
ISO 4217 téh hiji standar anu dipedal ku Organisasi Internasional pikeun Standarisasi, anu boga hak ngadéfinisikeun mata uang, kode nagara (alfa jeung numérik), sarta rujukan-rujukan pikeun unit-unit leutik nu kabagi kana tilu tabél:
 Tabél A.1 – Daptar kode mata uang  & logam hargaan kiwari
 Tabél A.2 – Kode logam hargaan kiwari
 Tabél A.3 – Daptar kode pikeun historis dénominasi mata uang & logam hargaan

Tabél, sajarah jeung lumangsungna sawala téh dikokola ku SIX Interbank Clearing minangka bagian ti ISO jeung Asosiasi Swiss pikeun Standarisasi.

Daptar kode ISO 4217 dipaké di perbankan jeung sakumna bisnis. Di sawatara nagara, kode-kode mata uang éta geus remen dipiwanoh sangkan niléy kurs anu dibéwarakeun di surat kabar jeung bank ngagunakeun kode-kode ieu tinimbang ngaran mata uang anu geus ditarjamahkeun atawa simbul mata uang lianna.

Rujukan

Simbul mata uang
Pakodean
ISO
04217
Dina basa Sunda, Amérika biasana nujul ka Amérika Sarikat, tapina bisa ogé nujul ka:

 Amérika (buana)''' - kawengku Amérika Kalér, Amérika Tengah, Amérika Kidul
 Amérika Kalér - tilu nagara (Kanada, Amérika Sarikat, Méksiko)
 Amérika Tengah - sawatara nagara
 Amérika Kidul- sawatara nagara
 Amérika Latin

Amérika
Raynald de Chattilon disebut ogé Reynald, Reynold, Renald, atawa Reginald (basa Perancis: Renaud de Chátillon) nyaéta ksatria anu ngilu dina Perang Salib II. Nepi ka maotna (4 Juli 1187) netepan tanah suci Yerusalem (Holy Land: kiwari Palestina. Reynald de Chattilon kasohor minangka tokoh anu kontrovérsial salila hirupna. Para penulis muslim loba anu nganggap Reynald minangka pingpinan tina musuh-musuh Islam di jamanna. Dina taun 1161 Raynald dipenjarakeun ku sultan Nur ad-Din salila lima belas taun di Aleppo.

Kisah Hirup

Raynald jadi pangawasa Antiokhia (ti taun 1153 nepi ka 1160) sanggeus nikah jeung putri Constance ti Antiokhia. Salaku pangawasa, manéhna kasohor telenges jeung kasar ka rahayatna. Teu saeutik anu jadi korbanna. Raynald sok nyiksa sarta ménta jatah ka pandita jeung patriarki Garéja koptik jeung Garéja Ortodok Wétan. Malah mah, Raynald kungsi nyiksa Patriarki Aimery anu teu daék mikeun hartana. Raynald kungsi ngayakeun ékspédisi ka Siprus anu dikawasa ku raja Emmanuel I ti kakaisaran Bizantium. Ieu hal nyababkeun kahariwangan Guy de Lusignan, sieun suplai ka Pasukan Salib dipegat ku pihak Bizantium. Raynald kacida geuleuhna ka kaum muslim. Sanggeus jadi raja di bénténg Kerak di wilayah Hijaz, Raynald sok ngarampok karavan muslimin. Manéhna sok nyiksa, merkosa, jeung maéhan jelema anu ngilu dina antayan karavan, kaasup adina Saladin jadi korban katelengesanana. Raja Guy maréntahkeun Raynald pikeun mulangkeun deui harta hasil ngarampas, tapi ditolak ku Raynald. Ieu hal nyababkeun perang antara muslim jeung pasukan salib lantaran Raynald dianggap ngalanggar jangji. Puncakna, pasukan salib anu dipingpin ku Guy jeung Raynald éléh dina Perang Hattin (1187). Raynald diéksékusi paéh ku Sultan Saladin diténdana, tuluy huluna dipiceun méh katingali ku pasukan salib séjénna.

Référénsi 

Ksatria Témplar
Nu pupus taun 1187
Kuala Lumpur ( atawa ; pronunsiasi basa Malaysia: [ˈkwalə ˈlumpʊr]) nyaéta ibukota nasional tur mangrupa dayeuh panggegekna di Malaysia. Ieu dayeuh legana  kalayan angkanan populasi 1.6 juta jiwa dina taun 2010. Kuala Lumpur Raya, nu ngawengku wewengkon nu sarua jeung Léngkob Klang, mangrupa hiji jumplukan 7.5 juta urang pangeusi dina taun 2012. Ieu téh mangrupa wewengkon métropolitan pangkencengna di Asia Kidul Wétan, nu patali jeung populasi katut ékonomi.

Kuala Lumpur mangrupa panyicingan Paremén Malaysia. Ieu dayeuh kungsi sakali jadi panyicingan cabang éksekutif katut pangadilan pamaréntahan féderal, tapi tuluy pindah ka Putrajaya dina awal taun 1999. Sababaraha bagian pangadilan nyésa kénéh di ibukota Kuala Lumpur. Panyicingan resmi Raja Malaysia, Istana Negara, ogé perenahna di Kuala Lumpur. Dipeunteun minangka dayeuh dunya alpha, Kuala Lumpur mangrupa puseur budaya, kaduitan katut ékonomi Malaysia alatan posisina minangka ibu kota katut kota utama. Kuala Lumpur meunang réngking ka-48 di antara kota global dumasar kana Indéks Kota Global nu diayakeun ku Foreign Policy taun 2010 sarta réngking ka-67 di antara kota global keur inovasi ékonomi katut sosial dumasar kana Indéks Kota Inovasi nu diayakeun ku 2thinknow taun 2010.

Kuala Lumpur kawangen ku wates Wewengkon Féderal Kuala Lumpur tur mangrupa salah sahiji tina tilu Wewengkon Féderal Malaysia. Mangrupa daérah kantong di jero nagara bagian Selangor, di basisir kulon tengah Jojontor Malaysia.

Ti taun 1990-an, ieu kota geus jadi tuan rumah kajadian olahraga, pulitik katut budaya mancanagara kaasup Commonwéalth Game 1998 katut Grand Prix Formula One. Kuala Lumpur ogé jadi tempat wangunan kembar pangluhurna di dunya PMunara Kembar Pétronas, nu jadi simbul kamekaran Malaysia keur pika hareupeunana.

Hubungan mancanagara

Kota dulur 
Kuala Lumpur kiwari boga sawelas kota dulur:

Tempo ogé 
 Kuala Lumpur Raya
 Putrajaya
 Cyberjaya

Rujukan

Tumbu luar 
 Balé Kota Kuala Lumpur 
 Tourism Malaysia – Kuala Lumpur

Ibu kota nagara di Asia
Christopher Robert Evans leuwih dipikawanoh Chris Evans () nyaéta saurang aktor anu dipikawanoh liwat peranna minangka pahlawan nu miboga kakuatan seuneu,John Storm atawa Human Torch, dina pilem Fantastic Four jeung Fantastic Four: Rise of the Silver Surfer. Saméméh kasohor, Chris ngamimitian karirna dina peran-peran leutik di sababaraha sérial tipi kayaning Boston Public, The Fugitive jeung Opposite Sex. Karir Chris ieu mimiti ronjatna mah sanggeus meunang perang minangka Jake Wyler (atlét sépak bola kasohor) dina pilem parodi Not Another Teen Movie taun 2001. Teu lila ti dinya, Chris loba meunang tawaran pikeun maén di pilem watek rumaja sarta pilem aksi, kayaning The Perfect Score, Cellular, jeung Push. Indungna Chris nyaéta saurang diréktur seni sedengkeun bapana saurang dokter huntu. Chris nyaéta alo ti Mike Capuano, dulur ti indungna anu saurang Katolik. Chris diajar di Sakola Tingkat Luhur Régional Lincoln-Sudbury. Di sakola Chris aktif di sababarhaa drama sarta katingal bakatna tur dirojong unggal taunna.

Filmografi

Rujukan

Aktor Amérika Sarikat
Cha Tae-hyun () nyaéta saurang aktor tipi, layar rubak sarta panyanyi. Tarékah éktingna dipintonkeun liwat drama tipi, judulna Papa taun 1996, sedengkeun éktingna di layar rubak liwat pilem Hallelujah taun 1997. Disabéhditueunna Hyun ogé boga peran minangka panyanyi anu dimimitian taun 2001, liwat album Accident. Karak ngarilis deui album saterusna téh dina taun 2003. Ngaranna mimiti kawentar antukna dipikawanoh ku sakuliah dunya téh nalika maén di pilem My Sassy Girl taun 2001,  hususna kawentar di Asia. Pilem éta mangrupa salah sahiji pilem apingan sutradara Kwak Jae-yong, ari Hyun di dinya téh peranna bareng jeung aktris Jun Ji-hyun. Hyun nyaéta anak ti pasangan Cha Jae-wan jeung Choi Su-min. Bapana mangrupa Sutradara éfék spésial di KBS, sedengkeun ibuna mah saurang pangatur sora latar. Hyun nikah jeung saurang panyipta lagu, Choi Suk-eun dina tanggal 1 Juni 2006. Tuluy tina pakawinanna éta dipaparin anak nyaéta Cha Soo-chan jeung Cha Tae-eun.

Rujukan

Aktor Koréa Kidul
Guy ti Lusignan (basa Inggris: Guy of Lusignan, basa Perancis Gui de Lusignan; 1150 M - 1194 M) nyaéta ksatria asal Perancis anu jadi raja di Yerusalem lantaran nikah jeung adi awéwé ti raja Yerusalem. Manéhna nyaéta pamingpin pasukan salib dina perang Hattin (1187) anu dimeunangkeun ku pihak Salahuddin Al-Ayyubi.

Raja Yerusalem
Sabada raja Baldwin IV maot lantaran panyakit kusta dina taun 1185, Baldwin V anu umurna leutik kénéh diangkat jadi raja. Tapi sataun ti harita, raja Baldwin V ogé maot lantaran katarajang panyakit. Kalawan dukungan ti pihak Garéja jeung Raynald de Chattilon.
Putri Sibylla (adi raja Baldwin IV) tuluy diangkat jadi ratu Yerusalem. Guy ogé diangkat jadi raja Yerusalem.

Référénsi

Kasatria
Masaih Munat leuwih dipikawanoh minangka Sunan Darajat nyaéta salah sahiji wali tina Walisanga. Anjeunna putra Sunan Ngampél anu ngajarkeun agama Islam di Drajat daérah Sedayu gumelar kira-kira taun 1470 Maséhi.

Biografi 
Nami keur leutik Raden Qasim dilandih Raden Syarifudin putra Sunan Ampél dulur sakandungna Sunan Bonang. Sabada asak ngaji ajaran Islam, nyebarkeun agama Islam di desa Drajat minangka tanah perdikan di kecamatan Paciran kénging gelar Sunan Mayang Madu ti Raden Patah Kholifah ti Karajaan Demak dina taun saka 1442/1520 maséhi.

Ajaran Sunan Darajat 
Sunan Drajat dalam pengentasan kemiskinan kini terabadikan dalam sap tangga ke tujuh dari tataran komplek Makam Sunan Drajat. Secara lengkap makna filosofis ke tujuh sap tangga tersebut sebagai berikut :

 Memangun resep tyasing Sasoma (Nyenengkeun haté nu sasama)
 Jroning suka kudu éling lan waspada (Inget jeung waspada dina keur suka)
 Laksmitaning subrata tan nyipta marang pringgabayaning lampah (Dina ngahontal cita-cita kudu nyanghareupan sagala hahalang)
 Mépér Hardaning Pancadriya (Kudu meper nafsu)
 Heneng - Hening - Henung (Dina cicing hening jeung dina hening ngahontal cita-cita nu luhur).
 Mulya guna Panca Waktu (mulya bagja ku ngalakonan solat lima waktu)
 Ménéhana teken marang wong kang wuta, Ménéhana mangan marang wong kang luwé, Ménéhana busana marang wong kang wuda, Ménéhana ngiyup marang wong kang kodanan ( Béré supaya jadi pinter, cumponan kabutuh jelma miskin, Béré conto akhlaq jalma nu teu boga ka éra, sarta jadi panyalindungan jalma susah)

Makam Sunan Darajat 
Sunan Drajat wafat taun 1522 Maséhi, Makamna di Desa Drajat, Paciran, Lamongan, Kecamatan Paciran, Lamongan Kabupatén Lamongan Jawa Timur.

Rujukan 

Wali songo
Nu babar taun 1470
Perang Hattin (4 Juli 1187 M;Ramadhan 537 H) nyaéta perang anu dilaksanakeun di daérah Hittin (deukeut Tiberias) antara pasukan salib jeung pasukan muslim. Pasukan salib dipingpin ku Guy de Lusignan, sedengken pasukan Muslim dipingpin ku Salahuddin Al-Ayyubi. Pasukan Muslim meunang telak dina ieu perang. Guy de Lusignan dijadikeun tawanan perang, sedengkeun Raynald de Chattilon diéksékusi ku Salahuddin. Perang ieu jadi moméntum pikeun ngarebut Yerusalem ti pihak pasukan salib.

Kasang Tukang
Raynald de Chattilon kasohor minangka raja anu telenges ka rahayatna, leuwih-leuwih ka kaum muslimin mah. Ieu hal kabuktian ku sumpahna anu nétélakeun yén manéhna bakal ngaluarkeun Nabi Muhammad ti makamna, tuluy rék ngancurkeun Ka'bah jeung hajar aswad. Ku kituna, Salahuddin sumpah yén manéhna bakal néwak tuluy ngaéksékusi Raynald ku sorangan. Teu lila ti harita, Salahuddin nyerang Bénténg Kerak anu dijaga ku Reynald. Tapi ieu perang teu kalaksana ku sabab ngajukeun gencatan senjata.

Dina taun 1187 M, Karavan muslim anu mawa barang-barang saperti emas jeung perak berangkat ti Kairo ka Damaskus. Lantaran aya gencatan senjata, karavan muslim ngarasa aman. Nalika rombongan nepi di bénténg Kerak, pasukan salib anu dipingpin Raynald nyerang rombongan karavan. Sakabéh pasukan dipaéhan, harta anu dibawa ogé dirampas, sarta loba anu dijadikeun tawanan, kaasup adi awéwéna Salahuddin. Ieu hal nyababkeun Salahuddin ambek, tuluy ngirimkeun surat ka pihak Guy, salaku raja Yerusalem supaya sakabéh harta jeung tawanan dipulangkeun deui kalawan salamet. Tapi ieu surat diréspon goréng ku pihak Raynald. Ku kituna Sultan Salahuddin milih perang jeung Karajaan Yerusalem.

Référénsi

Perang Salib
Perang Salib II
Maolana Malik Ibrahim; dipikawanoh ogé Malik Ibrahim atawa Maolana Magribi; leuwih dipikawanoh pisanna mah minangka Sunan Gresik (tilar dunya di Gresik taun 1419) nyaéta salah sahiji wali tina Walisanga.
Namina diabadikeun janten UIN Maulana Malik Ibrahim Malang Jawa Wétan.

Biografi 
Aya sababaraha versi silsilah Maulana Malik Ibrahim di antarana keturunan Rasululloh Muhammad SAW, liwat jalur Husén bin Ali, Ali Zainal Abidin, Muhammad al-Baqir, Ja'far ash-Shadiq, Ali al-Uraidhi, Muhammad al-Naqib, Isa ar-Rumi, Ahmad al-Muhajir, Ubaidullah, Alwi Awwal, Muhammad Sahibus Saumiah, Alwi ats-Tsani, Ali Khali' Qasam, Muhammad Shahib Mirbath, Alwi Ammi al-Faqih, Abdul Malik (Ahmad Khan), Abdullah (al-Azhamat) Khan, Ahmad Syah Jalal, Jamaluddin Akbar al-Husaini (Maulana Akbar), dugi ka Maulana Malik Ibrahim,.

Rujukan

Pranala 
 UIN Maulana Malik Ibrohim

Wali songo
Nu pupus taun 1419
Lebahan kulon nyaéta  satengah bagian Marcapada anu ngampar di lebah kulon méridian utama atawa longitud 0 (ti GMT ka arah kulon). Sacara géopulitik, lebahan barat ogé nyaéta istilah pikeun Amérika jeung sakabéh kapuloan tur lautanna.

Géografi
Samagaha (ᮞᮙᮌᮠ) mangrupa kajadian astronomi anu dibalukarkeun ku hiji banda astronomi obah kana kalangkang hiji banda astronomi séjén. Istilah samagaha sok dilarapkeun pikeun samagaha panonpoé nalika posisi bulan nyelip di antara marcapada jeung panonpoé, atawa samagaha bulan nalika sawaréh atawa sakabéh wangun bulan katutup ku kalangkang marcapada. Tapina samagaha ogé bisa kajadian teu ngan kana marcapada atawa bulan wungkul, misalna planét séjén jeung satelit anu dipimilik ku planét séjén éta.

Dina ageman Islam, umat Muslim anu nempo ayana samagaha bulan atawa panonpoé, kudu gura-giru ngalaksanakeun solat kusuf (solat samagaha).

Samagaha
Dina basa Sunda, Samagaha biasana nujul ka:

 Samagaha panonpoé''' - panonpoé anu kahalangan ku bulan
 Samagaha bulan - bulan anu kahalangan ku bumi

Samagaha
Buddha (Sangsekerta: बुद्ध hartina anu saradar atawa anu nepi kana pangcerahan pituin, tina kecap Sangsekerta: "Budh" anu maknana pikeun mikanyaho) nyaéta gelar pikeun pribadi anu sadrah kana poténsi maranéhna sagemblengna pikeun ngamajukeun diri jeung ngamekarkeun kasadaranna. Dina pamakéan saheulaanan mah sok dipaké pikeun ngarujuk Siddharta Gautama, guru ageman sarta pangadeg Agama Buddha (dianggap "Buddha nu kiwari"). Dina pamakéan séjén mah mangrupa tarikan sarta conto pikeun manusa anu geus éling.

Pangagem Buddha henteu nganggap Siddharta Gautama minangka sang hyang Buddha munggaran atawa pamungkas. Sacara téknis, Buddha téh saha baé anu  manggihan Dharma atawa Dhamma (anu maksudna: Kahadéan; perkara anu sabenerna, akal budi, karuwed jalma, jeung jalan bener kana kabébasan liwat Kasadaran, datang sabérés karma anu hadé (tujuan) dilanggengkeun saimbang jeung sakabéh tarékah goréng téh kudu dipiceun. Pamarengan nirwana (nibbana) di antara katilu jenis Buddha nyaéta sarupa, tapi Samma-Sambuddha leuwih nekenkeun kana kualitas jeung usaha tinimbang jeung dua lianna. Tilu jenis golongan Buddha téh nyaéta: 
 Samma-Sambuddha anu meunang kasadaran sagemblengna tanpa guru, ngan ku usahana sorangan
 Pacceka-Buddha atawa Pratyeka-Buddha anu nyrurup Samma-Sambuddha, tapi rajeun cindeten sarta neundeun pamarengan Dharmana dina dirina sorangan 
 Savaka-Buddha anu mangrupa Arahat (panutur kasadaran), tapi marengan undak kasadaran jeung ngadédéngékeun Dhamma.
Kitab Suci agama Buddha nyaéta Tripitaka dina basa Sangsekerta atawa Tipitaka dina basa Pali.

Buddhisme
Buddha
 Buddha - basa Sangsekerta pikeun "anu aréling"
 Gautama Buddha/Sidharta Gautama - ngaran jalma munggaran anu marengan pengcerahan (Buddha)
 Agama Buddha - agama anu diturunkeun ti ajaran Siddhartha Gautama
 Watek kabuddhaan - watek agama Buddha anu sagemblengna

Buddha lianna

Kagunaan séjén anu saru jeung Buddha tina kelompok kabudhaan lianna:
 Budai, Buddha keur seuri, figur dina budaya tradisional urang Tiongkok
 Adi-Buddha, Buddha buhun
 Akshobhya, salah sahiji tina lima kawijaksanaan Buddha dina tradisi kabuddhaan Vajrayana; kamulyaan Pulo Suci Abhirati kidul wétan
 Amitābha, salah sahiji tina lima kawijaksanaan Buddha dina tradisi kabuddhaan Vajrayana; prinsip Buddha ti bagian Pulo Suci 
 Amoghasiddhi, salah sahiji tina lima kawijaksanaan Buddha dina tradisi kabuddhaan Vajrayana
 Dipankara, Buddha munggaran ti mangsa dunya kiwari
 Tonpa Shenrab, Buddha ti agama Bön
 Ratnasambhava, salah sahiji tina lima kawijaksanaan Buddha dina tradisi kabuddhaan Vajrayana
 Vairocana, salah sahiji tina lima kawijaksanaan Buddha dina tradisi kabuddhaan Vajrayana; surupan tina Dharmakaya

Kahinduan
 Gautama Buddha dina Hinduisme

Kabudayaan modérn
 Buddha (album), album ku Blink-182
 Buddha (manga)
 Buddha (pilem 2007) atawa Gautama Buddha
The Buddha (pilem 2010), pilem dokuménter
 Buddah Records
 Little Buddha, pilem taun 1994 dibéntangan ku Kéanu Reeves
 Stephen "Bud'da" Anderson, produser hip hop.

Pamakéan militér
Seurina Buddha, dipikawanoh ogé minangka Operasi Seurina Buddha

Pamakéan séjén
 Buddha Air, panerbangan Népal
 Buddha, Indiana, kota leutik di Amérika Sarikat
Cher Lloyd nyaéta panyanyi

Tutumbu luar
Instagram
Youtube

 Panyanyi Amérika Sarikat
Lebahan kalér nyaéta satengah bagian marcapada anu ngampar di lebah kalér garis khatulistiwa. lolobana daratan di Bumi mayakpak di lebahan kalér. Lebahan kalér ogé mibanda 88-90% ti sakumna populasi dunya.

Géografi
Lebahan wétan mangrupa sebutan geografis pikeun bagian marcapada anu ngampar di lebah wétaneun méridian utama (anu ngaaliwatan Greenwich, Britania Raya) sarta kuloneun longitud 180°. Ogé sok dipaké dina hal géografi pikeun nojo ka Éropa, Asia, Afrika, jeung Australia, sedengkeun lebahan kulon mah pikeun Buana Amérika. Lian ti kitu, ogé ilahar dipaké dina hal budaya atawa géopulitik minangka sinonim pikeun 'Dunya Heubeul'. Kurang leuwih 85% populasi dunya téh dumuk di lebahan wétan.

Émbaran 
Garis anu ngawates lebahan wétan jeung kulon téh nyaéta konvénsi arbitrasi, teu siga ékuator (garis imajinasi anu meulah bagian tengah marcapada), (jauh ti kutub Bumi) anu meulah meulah lebahan kalér jeung  kidul. Méridian utama di longitud 0° sedengkeun Garis Waktu Internasional di longitud 180° nyaéta wates anu geus distandarisasi. Pamakéan standar ieu anu garis demarkasina ngadedetkeun Éropa Kulon, Afrika, jeung Russia Wétan ka lebahan kulon, ngahapus pamahaman ngeunaan kartografi sarta pikeun masalah géopulitik ti saprak sakabéh Eurasia jeung Afrika diasupkeun ka lebahan wétan. Méridian Longitud 20° jeung Longitud 160° remen dipaké, anu ngawengku sakabéh daratan ropa dan Afrika sarta sawaréh ti kalér wétan Greenland (dianggap minangka bagian ti Amérika Kalér) sarta teu kaasup Russia Wétan jeung Oséania. Dua wewengkon kutub dingaranan luyu jeung posisina anu ngagunduk sewang-sewangan di lebahan kidul jeung kalér.

Rujukan 

Géografi
Beulahan Marcapada téh nyaéta sistim babagian wewengkon marcapada luyu jeung arah mata angin. Patali jeung géografi sarta kartografi beulahan marcapada téh babagian divisi globeu kana sawatara bagian luyu jeung pamahaman Yunani Kuna.

Babagian anu ilahar dipaké nyaéta dumasar kana longitud jeung latitud:
 Kalér-Kidul
Lebahan kalér, satengah tina garis ékuator lebah kalér
Lebahan kidul, satengah tina garis ékuator lebah kidul
 Kulon-Wétan
Lebahan wétan, satengah lebah wétan tina garis méridian utama sarta kuloneun meridian 180
Lebahan kulon, satengah lebah kulon tina garis méridian utama sarta wétaneun meridian 180

Aya ogé skéma lianna anu ngabagi marcapada sacara géografis, nyaéta:
 Darat-Laut
Lebahan darat, babagian marcapada anu ngandung daratan pangreuteumna
Lebahan laut, babagian marcapada anu ngandung lautan pangeuyeubna

Tempo ogé
Dikotomi Wétan–Kulon

Géografi
Lebahan kidul téh satengahna tina marcapada lebah kiduleun garis ekuator. Ieu ngawengku sakumna sarta sawaréh ti lima buana (kutub, Australia, 9/10 Amérika Kidul, Afrika kidul wétan, sarta sawaréh kapuloan di Asia), opat samudra (Hindia, Atlantik Kulon, Kidul Wétan, jeung Pasifik Kidul) sarta samudra lianna. Sawatara kapuloan badag di Buana Asia mah asupna ka lebahan kidul.

Buana jeung nagara

Buana 

 Antartika
 Afrika (ampir 1/3-na - ti Libreville, Gabon di beulah kulon nepi ka Somalia kidul di beulah wétan)
 Australia
 Amérika Kidul (ampir kabéh - kiduleun muara Walungan Amazon di beulah wétan nepi ka Quito di beulah kulon)

Nagara-nagara Afrika 
Sagemblengna
 Angola
 Botswana
 Burundi
 Komoro
 Lésoto
 Madagaskar
 Malawi
 Mauritius
 Mozambik
 Namibia
 Rwanda
 Seychelles
 Afrika Kidul
 Swaziland
 Tanzania
 Zambia
 Zimbabwé
Sawaréh
 Républik Démokratik Kongo
 Gabon
 Républik Kongo
 Equatorial Guinea
 Kénya
 Somalia
 São Tomé jeung Príncipe
 Uganda

Nagara-nagara Asia 
Sagemblengna
 Timor Wétan
Sawaréh
 Indonésia
 Maldiva

Nagara-nagara Oséania 

Sagemblengna
 Australia
 Fiji
 Nauru
 Selandia Anyar
 Papua Nugini
 Samoa
 Kapuloan Solomon
 Tonga
 Tuvalu
 Vanuatu
Sawaréh
 Kiribati

Nagara-nagara Amérika Kidul 
Sagemblengna
 Argéntina
 Bolivia
 Cilé
 Paraguay
 Péru
 Uruguay
Sawaréh
 Brazil
 Ékuador
 Kolombia

Baca ogé 
 Lebahan kalér
 Usum (iklim)

Rujukan

Géografi
Kitakyūshū (北九州市; Kitakyūshū-shi), sacara harafiah hartina "Kyushu kalér", nyaéta hiji kota anu nyangkaruk di Préféktur Fukuoka, Jepang. Kota ieu diadegkeun tanggal 10 Pébruari 1963 sarta ditetepkan minangka "kota gedé" dina tanggal 1 Séptémber 1963. Tanggal 1 Pébruari 2005, Kitakyushu mibanda legana 486,81 km². Pangeusina 999.373 jiwa sarta kepadatan pangeusina 2.052,9 jiwa/km².

Bandara anyar Kitakyushu anu dibuka bulan Maret 2006 ngalayanan panerbangan internasional ti jeung ka kota ieu, sedengkeun transportasi antarkota liwat jalur karéta api dilayanan ku Stasiun Kokura. Di Kitakyushu sorangan sayaga layanan monorél anu dibuka taun 1985.

Dua pausahaan badag nu kantor pusatna di Kitakyushu nyaéta Zenrin (pamedal péta) jeung TOTO (produsén palengkepan kamar leutik).

Distrik 

Dina taun 2013, di Kitakyushu aya 7 distrik:
Kokurakita-ku (小倉北区)
Kokuraminami-ku (小倉南区)
Moji-ku (門司区)
Tobata-ku (戸畑区)
Wakamatsu-ku (若松区)
Yahatahigashi-ku (八幡東区)
Yahatanishi-ku (八幡西区)

Inohong ti Kitakyushu

Inohong gumelaran Kitakyushu 
Ayaka Umeda (idola Jepang, anggota AKB48)
Masaaki Shirakawa (gubernur Bank of Japan)
Misato Nonaka (idola Jepang, anggota AKB48)
Masao Kusakari (aktor)
Mie Nakao (panyanyi)
Shozaburo Jimi (politikus, menteri pos dan télékomunikasi)
Tetsuya Fujita (ahli meteorologi)
Yasukata Oku (jenderal angkatan darat)
Yoichi Masuzoe (ahli politik internasional, politikus, menteri kesehatan, perburuhan dan kesejahteraan)

Inohong dumuk di Kitakyushu 
Aki Takajo (anggota JKT48/AKB48)
Matsumoto Seicho (penulis)
Mori Ōgai (penulis)
Reiji Matsumoto (kartunis)
Seizo Watabe (kartunis/ilustrator)

Pausahaan diadegkeun di Kitakyushu 
IDEMITSU (perusahaan minyak,1911)
TOTO (produsen toilet,1917)
Tobata Imono (salah satu pendahulu Nissan Motors, 1910)
Yawata Iron & Steel (salah satu pendahulu Nippon Steel, 1901)
Zenrin (penerbit peta, 1948)

Universitas di Kitakyushu 
Universitas di Kitakyushu(北九州市立大学)
Institut Teknologi Kyushu(九州工業大学)
Universitas Kedokteran Gigi Kyushu(九州歯科大学)
Universitas di Kerja dan Kesehatan Lingkungan, Jepang(産業医科大学)
Universitas Internasional Kyushu(九州国際大学)
Universitas Kyoritsu Kyushu(九州共立大学)
Universitas Seinan Jo Gakuin(西南女学院大学)
Universitas Wanita Kyushu(九州女子大学)
Universitas Kesejahteraan Nutrisi Kyushu(九州栄養福祉大学)
Nishinippon Institut di Teknologi(西日本工業大学)

Kota kembar 
  Norfolk, Amérika Sarikat (1959)
  Tacoma, Amérika Sarikat (1959)
  Dalian, Républik Rahayat Tiongkok (1979)
  Incheon, Koréa Kidul (1988)
  Minamikyūshū, Jepang (2008)

Galéri

Pranala luar 

  Situs web resmi Pemerintah Kota Kitakyushu
  Versi bahasa Inggris

Kota di Préféktur Fukuoka
Géografi Jepang
Go Hyun-jung dipikawanoh ogé Ko Hyun-jung () nyaéta saurang aktris, modél sarta panyanyi asal Koréa Kidul anu mimiti ténar liwat sérial drama The Great Queen Seon Deok taun 2009. Sérial drama lianna anu geus dibéntanganna nyaéta Love on a Jujube Tree, Eyes of Dawn, A Love Without Fear, Women’s Room, My Mother’s Sea, Farewell, Sandglass, Spring Days, What’s Up Fox?, H.I.T., Daemul, jeung The Queen’s Classroom. Love on a Jujube Tree mangrupa sérial drama munggaran anu dibéntangan ku Hyun-jung.

Filmografi

Sérial drama
The Great Queen Seon Deok (MBC, 2009)
H.I.T (MBC, 2007)
What’s Up Fox? (MBC, 2006)
Spring Day (SBS, 2005)
Sandglass (SBS, 1995)
Farewell (SBS, 1994)
My Mother’s Sea (MBC, 1993)
A Love Without Fear (SBS, 1992)
Eye of Dawn (MBC, 1991)
Love On A Jujube Tree (KBS, 1990)

Pilem
Actresses (2009)
Like You Know It All (2009)
Woman on the Beach (2006)

Pangajén
2009 MBC Drama Awards: Daesang Award (Queen Seon Duk)
1995 31st Baeksang Awards: Best Actress Nominee for Sandglass
1994 30st Baeksang Awards: Best Actress Nominee for My Mother’s Sea
1992 28st Baeksang Awards: Best New Actress for Love On A Jujube Tree
1989 Miss Korea: First Runner-Up

Rujukan

Aktris Koréa Kidul
Chris Hemsworth (gumelar di Melbourne, Victoria, Australia, 11 Agustus 1983) nyaéta saurang aktor Hollywood asal Amérika Sarikat anu sohor ku peranna minangka Thor karakter dina komik Marvel anu midangna dina film Thor jeung film The Avengers. Taun 2013, Hemsworth kapapancénan pikeun merankeun peran Thor dina sekuél Thor: The Dark World. Lian ti éta, ogé maén dina film-film lianna saperti Snow White and the Huntsman, Red Dawn jeung Star Trek to Darkness. Taun 2015, Hemsworth kapapancénan deui pikeun merankeun peran anggerna minangka Thor, dina film Avengers: Age of Ultron. Chris mangrupa anak ti pasangan Craig Hemsworth jeung Leonie. Bapana saurang Konselor sosial, sedengkeun ibuna saurang guru. Lanceukna Luke Hemsworth, jeung adina Liam Hemsworth anu duanana mangrupa saurang aktor. Tanggal 10 Désémber 2010 Chris nikah jeung Elsa Pataky anu saurang aktris. Tina pakawinanna dipaparin 3 urang anak, India Rose Hemsworth, Tristan, Sasha.

Rujukan

Aktor Amérika Sarikat
Nu babar taun 1983
Karangan nyaéta hiji wangun tulisan nu ngungkapkeun pikiran jeung perasaan panulis dina kasatuan téma anu utuh. Karangan dihartikeun ogé ku hasil runtuyan pamikiran atawa ungkapan perasaan kana wangun tulisan anu teratur.
Sacara umum, Karangan ditempo salaku polah atawa kagiatan komunikatif antara panulis jeung pamaca dumasar téks nu geus dihasilkeun.

Jinis Karangan
karangan dibagi kana jenis-jenis di handap ieu:

Karangan narasi
Karangan narasi téh nyaéta hiji karangan nu nyaritakeun peristiwa atawa kajadian ku tujuan supaya nu maca saolah-olah ngalaman kajadian nu dicaritakeun.

Karangan Deskripsi 
Karangan deskripsi nyaéta karangan nu ngagambarkeun hiji obyék nu tujuana supaya nu maca ngarasa saolah-olah ninggali sorangan objek anu digambarkeun éta.

Karangan Eksposisi 
Karangan éksposisi nyaéta karangan anu ngajéntrékeun sajumlah pangaweruh atawa informasi jeung pangaweruh anu sajelas-jelasna.

Karangan Arguméntasi
Karangan arguméntasi nyaéta karangan anu boga tujuan pikeun ngabuktikeun hiji bebeneran supaya nu maca yakin kana éta bebeneran. Pikeun ngabuktikeun téh butuh data jeung fakta anu ngayakinkeun.

Karangan Persuasi
Karangan persuasi nyaéta karangan anu boga tujuan pikeun mangaruhan nu maca. Karangan ieu ogé butuh data salaku pangrojong.

Reference

basa
Proyek kurikulum
Laporan nyaéta alat komunikasi tinulis anu ngawengku hasil ngolah data, informasi, kacindekkan, jeung kamandang tina fakta-fakta anu geus ditalungtik saméméhna. Kalungguhan laporan kacida pentingna, sabab bisa jadi dadasar keur ngararancang, niténan kagiatan anu geus dilaksanakeun, jeung nangtukeun hiji kaputusan.

Anu Kudu Diperhatikeun
Hal hal anu perlu diperhatikeun dina nyusun laporan nyaéta :

Tangtukeun maksud jeung tujuan laporan.
Tangtukeun tempat jeung waktu kagiatan.
Alat dina prosés ngumpulkeun data (ngarékam patarosan jeung saterusna).
Ngayakeun survéy atawa kunjungan awal, misal: nanyakeun kasadiaan pihak anu bakal diwawancara.
Laporan kudu objektif jeung maké basa anu mernah.

Fungsi
Salian salaku alat pikeun nepikeun informasi, laporan ogé boga fungsi séjénna :
Keur pengtanggungjawaban.
Alat keur pamingpin ngalakonan fungsi pangawasan.
Dokumén pikeun bahan ulikan keur anu merlukeun.
Sumber pangalaman keur batur.

Referensi

Basa
Proyek kurikulum
Nutrisi nyaéta zat dina dahareun anu dibutuhkeun ku organisme supaya bisa tumuwuh sarta mekar kalawan hadé luyu jeung fungsina.  Nutrisi diala tinahasil direcahna dahareun ku sistim pencernaan. Sarta mindeng disebut maké istilah sari-sari dahareun.

Jenis-jenis Nutrisi
Di handap ieu aya sababaraha rupa nutrisi:

Karbohidrat
Karbohidrat nyaéta komposisi nu diwangun tina unsur karbon, hidrogén jeung oksigén, aya dina tutuwuhan saperti béas, jagong, gandum, beubeutian, sarta kawangun ngaliwatan prosés asimilasi dina tutuwuhan.

Lemak
Lemak nyaéta sumber énergi anu dipadetkeun. Lemak jeung minyak diwangun tina gabungan gliserol jeung asam-asam lemak.

Protéin
Protéin nyaéta konstituen penting tina sagala sel, jinis nutrien ieu mangrupa struktur kompléks nu diwangun tina asam-asam amino.

Vitamin
Vitamin nyaéta bahan organik nu teu bisa dibentuk ku awak sarta boga fungsi salaku katalis pikeun prosés métabolik awak.

Mineral
Mineral nyaéta unsur esensial keur fungsi normal sabagian énzim, jeung penting pisan dina ngadalikeun sistim cairan awak. Mineral mangrupa konstituen utama tina jaringan lemes, cairan jeung rorongkong. Rorongkong ngandung lolobana mineral. Awak teu bisa nyintésis jadi kudu disadiakeun ngaliwatan dahareun.

Cai
Cai nyaéta komponén panggedéna dina struktur awak manusa. Kurang leuwih 60-70% tina beurat awak jalma sawawa mangrupa cai, mangka cai  diperlukeun pisan ku awak, utamana keur maranéhna anu ngalakonan olahraga atawa aktivitas beurat.

Referrensi

Kadaharan
Ovivar mangrupa istilah zoologi jinis réproduksi nu ngahasilkeun endog anu dikaluarkeun ngembang jeung megar di luar awak indungna. Endog éta disileungleuman nepi ka megar. Biasana, endog katutupan ku cangkang anu teuas, pikeun mastikeun panyalindungan fisik keur émbrio anu eukeur tumuwuh. Prosés neuasan kulit lumangsung sacara alami sanggeus gén indung diasupkeun ka jero sél endog atawa endogna. Fusi matéri lumangsung sanggeus jalangan(?) suksés antara jalu sawawa jeung bikang sawawa. Fértilisasi biasana lumangsung di luar awak dina sato ovipar, di mana nu bikang endogan jeung spérma dikaluarkeun ku jalu, keur dibuahan. Perlu dicatet, yén endog jeung spérma bakal dileupaskeun ka lingkungan akuatik sabab lamun henteu maranéhna moal bisa hirup kawas lauk jeung ampibi.

Ciri-Ciri
Boga ceuli tapi teu boga daun ceuli.
Teu boga kelenjar mamae/ susu sabab henteu nyusu.
Sababaraha sato nyileungleum endog nepi ka megar, contona hayam jeung manuk.
Sababaraha liana teu nyireungleuman endog, saperti sababaraha rupa lauk, nyaéta bandeng, mujaer jeung nila.

Referensi

Réproduksi sato
ku sabab Sahara Kulon aya dina sidéngdangan militér Maroko anu keur lumangsung, mangka euweuh kode nagara domain undak luhur (ccTLD) pikeun Sahara Kulon téh. Tapina domain .eh geus diancokeun pikeun pamaksudan ieu sarta bakal dipasrahkeun saupamana Konflik Sahara Kulon nepi kana kasapukan antara Maroko jeung militér di wewengkon lokal. IANA tidak memiliki organisasi pendukung yang ditugasi untuk domain ini. IANA teu boga dukungan organisasi anu dipancénan pikeun domain ieu.

Sajarah
Kecap .eh nujul ka "Sáhara Español" (ESH, minangka Sahara Kulon heubeul anu disebut ku urang Sahara Spanyol) ogé cocog jeung Saguia el-Hamra, salah sahiji ti dua propinsi Sahara Spanyol saméméhna.

Tangal 1 Agustus 2007, kongrés internasional nyieun ajuan ka IANA pikeun ngurusan domain .eh anu bagian ti Républik Démokratik Arab Sahrawi. Maroko, anu boga kontrol sageblengna ka Sahara Kulon, geus ngaklain kana domain ieu.

Rujukan

Konflik Sahara Kulon
Kode nagara domain undak luhur
téh mangrupa kode nagara domain undak luhur internét pikeun Daratan Kulon jeung Antarktika Perancis.

Daratan Kulon jeung Antarktika Perancis
Kode nagara domain undak luhur
téh mangrupa kode nagara domain undak luhur internét anu diancokeun pikeun Ukraina

Kode nagara domain undak luhur
Ukraina
Vivipar nyaéta prosés réproduksi sato ku cara ngalahirkeun atawa anakan. Vivipar mangrupa kecap sipat anu dipaké pikeun ngagambarkeun sato nu lahir ti hiji indung.

Sato vivipar téh geus dipiara dina jero awak hiji indung, salila lumangsung tumuwuhna émbrio. Sakabéh sarat keur émbrio anu geus mekar saperti nutrisi, tempat hirup, jeung panyalindungan disadiakeun ti indung. Ieu bakal jadi penting keur nétélakeun yén limbah nu dihasilkeun tina prosés biologis tina embrio nu keur mekar geus dihasilkeun dina rahim indung. Janin internal dibuahan tumuwuh jadi émbrio sarta ahirna jadi anak anu karak lahir ngaliwatan prosés ngalahirkeun/ngajuru (viviparity).

Ciri-ciri
Janin tumuwuh di jero kandungan indungna (mangsa kahamilan).
Janin meunang dahareun ti indungna ngaliwatan tali ari-ari atawa plasénta.
Tumuwuhna fétus rélatif laun.
Wangun anak anu lahir sarua jeung wangun indungna.
Ngabogaan liang ceuli.
Indungna ngabogaan kelenjar susu, sangkan bisa nyusuan nakna.

Sato anu nyusuan anakna disebut mamalia. Conto sato ngalahirkeun nyaéta embé, gajah, ucing, singa, beurit, kebo, kalong, sapi, kuda, biruang, paus, lumba-lumba, jeung sajabana.

Tingali ogé
:kategori:mamalia

Referensi

Réproduksi sato
Ovovivivar nyaéta réproduksi sato ku cara ngendog sabari anakan.  Émbrio sato ieu tumuwuh dina endog anu masih kénéh aya dina awak indungna. Sanggeus cukup umur, anak sato éta megar jeung kaluar tina awak indungna sangkan katingali jiga ngalahirkeun.

Sato nu baranahan ku cara endogan jeung anakan umumna lumangsung dina sato nu sungutna kawas pamatuk meri. Contona buhaya jeung kadal.  Sacara umum, endog-endog aya dina awak indungna. Sanggeus dibuahan ku indung jaluna, teu dikaluarkeun. Disimpen dina awak nepi ka jadi hiji anak kadal nu bakal dilahirkeun. Sato séjén anu kagolong ovovivivar nyaéta platypus.

Referensi

Réproduksi sato
Embrio nyaéta tahap awal tumuwuhna vertebrata (sato boga tulang tonggong). Keur manusa, émbrio téh nyaéta hiji organisme anu mekar ti mimiti pembuahan nepi ka ahir minggu kadalapan kahamilan, disebut ogé minangka janin. Sababaraha définisi ngagambarkeun tahap émbrio ngan saukur tina tahap implantasi nepi ka saminggu kadalapan, ku tahap-tahap awal nu disebut "pre-implantasi."

Formasi
Istilah "émbrio" ukur dipaké pikeun ngarujuk ka "eukariota" atawa organisme multisélular. Biasana, jalma ngagunakeun istilah husus pikeun ngarujuk eukariota diploid, nu mibanda susunan lengkep materi genetik tina dua donor. Materi genetik ieu nyokot wangun spérma haploid jeung endog; sél haploid ngandung ukur satengah susunan kromosom, nu hartina yén ieu teu bisa mekar jadi nanaon iwal lamun digabungkeun jeung hiji kaliana(?).

Wangunan émbrio dimimitian waktu prosés fértilisasi. Lamun endog jeung spérma papanggih, bakal ngahasilkeun "zigot." Zigot mangrupa sél diploid tunggal, dijieun ngaliwatan ngahijina dua sél haploid. Sanggeus dibuahan, zigot mimiti beulah, neundeun dadasar pikeun hiji organisme sawawa nu ahirna bakal lahir, megar, atawa tumuwuh. Saprak divisi ieu dimimitian, zigot bakal robah jadi émbrio.

Tumuwuhna manusa
Status émbrio dina manusa rada rumit. Dina waktu fértilisasi, endog manusa jeung spérma jadi zigot, nu mimitian ngabagi, jadi émbrio. Aya loba padungdengan ngeunaan harti émbrio manusa dina watesan "hirup". Padungdengan ieu geus nyababkeun konflik di beulahan dunya, utamana lamun diomongkeun ka nungtungan kakandungan. Lamun émbrio manusa sawawa, éta mimiti robah jadi wangun anu bisa dipikanyaho, di mana titik ieu urang ku urang sok disebut janin.

Tumuwuhna dina Sato
Embrio henteu bisa hirup mandiri alatan henteu boga jaringan, struktur awak jeung organ anu diperlukeun pikeun ngalakukeunana. Indung embrio kudu méré dahar jeung lalajo supaya nepi viabilitas. Dina mamalia, ieu dilakonan ku cara ngainkubasi dina awak sarta ngandung gizi maké nutrisi ti indungna. Sato endogan nyadiakeun embrio jeung lapisan beunghar nutrisi nu dibungkus ku cangkang teuas, nu ngajaga nepi ka siap lahir.

Embrio Tutuwuhan
Tumuwuhna embrio dina tutuwuhan gumantung kana cara di mana spésiés anu béda nurutan. Maranéhna anu ngamanfaatkeun siki antarana struktur leutik ngancik kana daun, akar, sarta batang, nu ngawangun émbrio tutuwuhan ieu. Spésiés lianna ngahasilkeun embrio nalika tutuwuhan leutik nu tumuwuh sapanjang tutuwuhan leuwih badag saméméh misahkeun sorangan pikeun terus tumuwuh.

Referensi

Émbriologi
Gurita sato laut ti ordo Octopoda
 Gurita sebutan pikeun korsét anu sok dipaké indung anu babar atawa ngaran sajenis pakéan jero orok.
Curug Cihanyawar nyaéta salah sahiji curug nu aya di kota Garut. Perenahna di kira-kiraan kebon entéh Dayeuh Manggung, Cilawu, Garut.   Anu datang ka curug ieu lolobana budak ngora pamuda jeung pamudi anu keur mareujeuhna begér.  Aya mitos lamun urang mandi di ieu curug, urang bakal gancang meunang jodo. ku sabab éta, loba barudak ngora anu hésé néang jodo datang ka ieu curug pikeun saukur mandi di tempat ieu, sabari ngaharep maranéhna meunang jodo anu sarua jeung nu dipikahayang. Teu bener-bener jelas mitos éta emang aya dibaheula atawa émang di jieun-jieun ngarah ngirut minat wisatawan ka ieu tempat. 
Di luar mitos-mitos éta, curug ieu émang layak didatangan. Sanajan émang jangkungna éta cai curug téh henteu nangtawing teuing, ngan angger panorama curug cihanyawar tetep éndah. Hawa di kira-kiraan curug ogé seger pisan ku lantaran tempatna anu aya di luhureun pagunungan. Kebon ntéh anu ngampar lega ogé jadi nilai leuwih keur curug Cihanyawar.

Rujukan

Tempat pelesir di Kabupatén Garut
Ningrum Djulaeha nyaéta salah saurang pangarang Sunda. Anu lahir di Bogor, 15 Séptémber 1934, pupus di Bandung 16 Juli 1993. Satamatna ti SGA Bogor, kungsi ngajar di SGB Subang. Ti dinya milu kuliah di IKIP Bandung nepi ka sarjana muda, tuluy digawé di Kanwil Depdikbud Jawa Barat, di Bandung nepi ka pangsiun. Salian ti sok ngarang, Ningrum kungsi jadi rédaktur majalah Manglé jeung majalah Handjuang. Karanganana salian ti dimuat dina éta dua majalah téh, dimuat deuih dina majalah Pélét. Kungsi meunang hadiah ti majalah Manglé (1966)jeung ti LBSS (1991). Bukuna nu geus medal Halimun Mungkur (1967), Arca (1969), jeung Parikesit jeung Ki Utamanyu (1983). Naskah jeung prufdruk kumpulan carita pondokna Menak Anyar nu geus dikoreksi, dibawa ku redaktur pamedalna anu henteu asup deui ka kantorna bari henteu bebeja jeung henteu mulangkeun éta naskah (jeung dokumen liana) ka pamedalna.

Rujukan

Jalma hirup
Nu babar taun 1934
Nu pupus taun 1993
Pangarang Sunda
Burayot nyaéta sajenis kadaharan anu dikenal pisan ku masarakat di kacamatan Leles, Kadungora jeung Wanaraja. Burayot boga rasa anu amis jeung gurih anu matak ieu kadaharan dipikaresep ku unggal jelema. Tina ngaranna ogé ieu kadaharan téh geus nyunda. Burayot atawa ngaburayot dinu basa sunda nyaéta ngagulantung.
Kadaharan ieu di jieun tina bahan-bahan anu gampang ditéangan di pasar, jiga béas, gula beureum, minyak kalapa, jeung suuk. prosés ngajieuna ogé cukup gampang. Kahiji béas beureum di tutu nepi ka jadi tipung béas, saméméh éta gula beureumna dicairkeun, suuk disangrai atawa digoréng tapi teu maké minyak kalapa, terus tutu nepi ka lembut. Tipung béas jeung suuk anu tadi ditutu nepi ka lembut terus diasupkeun kanu cai gula beureum anu geus tiis. Bahan ieu terus dijieun adonan ku cara digalokeun nepi ka rata. Terus adonan dicitak keur digoréng dina katel.
Saanggeus asak tuluy ditiiskeun, waktu keur ditiiskeun dinu katel, kadaharan ieu kudu diangkat ku cocolok awi. ku sabab sipatna anu lembek, pas diangkat dinu katel ku panyolok awi bakal katingali ngaburayot. ku lantaran éta kadaharan ieu disebut burayot.

Rujukan

Kadaharan